Diari Oficial de la Generalitat Valenciana


Sumari del DOGV 4718, del 24-03-2004 (2004/2125)

Informació pública de les bases que han de regir en el procés selectiu convocat per este ajuntament per a la provisió en propietat d'una plaça d'encarregat d'electricitat.
---------------------------------------------------------------------------------------------------------------------------------------------------------------------------

### Dades del document

Número de DOGV
:   4718

Data del DOGV
:   24-03-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/2125


Data del document
:   20-01-2004

Organisme emissor
:   Ajuntament d'Ontinyent

Tipus de document
:   Convocatòria

Descriptors 

:   * Ontinyent
    * concurs administratiu
    * administració local
    * obrer especialitzat

Informació pública de les bases que han de regir en el procés selectiu convocat per este ajuntament per a la provisió en propietat d'una plaça d'encarregat d'electricitat. [2004/X2125]
  
1. Objecte de la convocatòria
  
Esta convocatòria té per objecte la selecció de personal mitjançant el sistema de concurs oposició, per a cobrir un lloc de treball d'encarregat d'electricitat, pel torn de promoció interna, entre el personal funcionari d'este ajuntament que en reunisca els requisits.
  
Este lloc de treball vacants és inclòs a l'oferta d'ocupació pública de l'any 2002 i pertany a la plantilla de personal funcionari, escala d'administració especial, subescala serveis especials, grup personal d'oficis, subgrup d'oficials.
  
Les presents bases, una vegada siguen aprovades per Alcaldia-Presidencia d'este ajuntament, es publicaran íntegres en el Diari Oficial de la Generalitat Valenciana (DOGV).
  
L'anunci de convocatòria i extracte de les bases, es publicarà en el Boletín Oficial del Estado (BOE). Els successius anuncis es publicaran únicament en el Diari Oficial de la Generalitat Valenciana, quan calga, i al tauler d'anuncis de l'ajuntament.
  
2. Condicions generals de les persones aspirants
  
Segons el que disposa l'article 12 del Decret Legislatiu de 24 d'octubre de 1995 del Consell de la Generalitat Valenciana pel qual s'aprova el text refós de la Funció Pública Valenciana, així com la Llei 17/1993, de 23 de desembre, sobre l'Accés a determinats sectors de la funció pública dels nacionals dels altres estats membres de la Unió Europea, per a ser admès a estes proves selectives cal:
  
a) Ser funcionari/ària de carrera de l'Ajuntament d'Ontinyent, i pertànyer a una plaça de titulació del grup D amb una antiguitat superior a dos anys.
  
b) Estar en possessió del títol de Batxiller Superior, Formació Professional de segon grau o equivalent o tenir complides les condicions per a obtenir-lo en la data que finalitze el termini de presentació d'instàncies. En cas de no poder acreditar esta titulació, cal tenir una antiguitat de deu anys en un lloc de treball del grup D, d'acord amb el que es preveu en la disposició transitòria vuitena del Decret Legislatiu de 24 d'octubre de 1995, pel qual s'aprova el text refós de la Llei de la Funció Pública Valenciana. En el cas que s'aporten titulacions obtingudes en l'estranger hom haurà d'estar en possessió de la credencial que n'acredite l'homologació.
  
c) Posseir la capacitat física i psíquica necessària per a l'acompliment de les funcions dels llocs de treball oferits.
  
d) No estar inhabilitat o inhabilitada penalment per a l'exercici de les funcions públiques.
  
e) No haver sigut separat o separada, mitjançant expedient disciplinari, de qualsevol Administració o ocupació pública.
  
Les condicions per a ser admès a les proves han de reunir-se en el moment de l'acabament del termini de presentació de sol·licituds, i mantenir-se durant tot el procés selectiu, fins al moment de la presa de possessió.
  
3. Aspirants amb discapacitats
  
El Tribunal establirà, per a les persones discapacitades que així ho sol·liciten, les adaptacions necessàries per a la realització de les proves. A l'efecte, les persones interessades han de formular la petició corresponent en la sol·licitud de participació en la present oposició, seguint les instruccions establides en la Base 6 de les que regulen esta convocatòria.
  
Si en el desplegament de les proves se suscitaren dubtes raonables al Tribunal respecte a la compatibilitat funcional d'un/a aspirant, pot demanar-se el corresponent dictamen de l'òrgan corresponent a què es refereix l'article 9, punt 5 del Decret 33/1999, de 9 de març del Govern Valencià. En este cas la persona aspirant pot participar condicionalment en el procés selectiu, però quedarà en suspens la resolució definitiva sobre l'admissió o exclusió de les proves fins a la recepció del dictamen.
  
4. Sol·licituds
  
Les persones que desitgen prendre part en estes proves selectives han d'emplenar la sol·licitud que figura com a model en l'Annex II, que els serà facilitada al Registre d'Entrada d'este ajuntament, al carrer del Regall, núm. 1, a les oficines PROP d'esta ciutat, a la pl. del Mestre Ferrero, núm. 22, baix d'esta ciutat i també poden descarregar-se de la pàgina web d'este ajuntament (www.ontinyent.ws).
  
5. Drets d'examen
  
Els drets d'examen són de 50,00 euros, i s'ingressaran en el compte restringit de la Caixa d'Estalvis d'Ontinyent núm. 2045/6001/56/6459428753. El pagament de la taxa es justificarà amb impressió del segell de l'entitat bancària on s'ha efectuat l'ingrés en el resguard de pagament i este s'adjuntarà a la sol·licitud de participació.
  
D'acord amb el que disposa l'article 4t de la Llei 9/1999, de 30 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana, les persones amb discapacitat igual o superior al 33 per 100 estan exemptes del pagament dels drets d'examen. Estos aspirants han de presentar certificat de la Conselleria de Benestar Social o dels òrgans competents d'altres administracions públiques, original o còpia confrontada, que acredite una discapacitat igual o superior al 33 per 100, certificat que s'ha d'afegir a la sol·licitud de participació en substitució del resguard de pagament de la taxa. Així mateix s'ha de fer constar, en este cas, el grau i el tipus de discapacitat a la casella corresponent de la instància.
  
6. Presentació de sol·licituds
  
Les sol·licituds seran adreçades a Alcaldia-Presidencia de l'Ajuntament d'Ontinyent. A la sol·licitud s'acompanyaran els següents documents:
  
- una fotocòpia confrontada del DNI i l'acreditació del pagament de la taxa de drets d'examen prevista en estes bases o certificació que acredite una minusvalidesa igual o superior al 33%.
  
El termini per a la presentació de sol·licituds començarà l'endemà de la publicació d'esta convocatòria en el Butlletí Oficial de l'Estat (BOE) i acabarà als vint dies naturals comptadors des de l'endemà de la publicació.
  
Les sol·licituds es presentaran per les persones interessades a les oficines del Registre General d'Entrada d'este ajuntament, a les oficines PROP d'esta ciutat o en la forma prevista en l'article 38 de la Llei de Règim Jurídic de les Administracions Públiques i del Procediment Administratiu Comú.
  
Les persones aspirants, quan emplenen les sol·licituds, han d'observar les instruccions següents:
  
a) S'han d'emplenar les dades amb lletra d'impremta o a màquina i s'han d'emplenar totes les dades que es demanen. La sol·licitud ha de ser firmada per la persona interessada.
  
b) Les persones aspirants amb qualsevol tipus de minusvalidesa, que sol·liciten mesures d'adaptació, o que estiguen exemptes del pagament de la taxa, han d'assenyalar amb una «X» les dades que se sol·liciten a l'apartat «discapacitats». Poden sol·licitar, a més a més, les següents mesures d'adaptació que consideren necessàries per a la realització dels exercicis:
  
- Eliminació de barreres arquitectòniques i taula adaptada a la cadira de rodes.
  
- Ampliació del temps de duració de l'exercici.
  
- Augment de la grandària dels caràcters de l'examen, per dificultat de visió.
  
- Necessitat d'intèrpret, a causa de sordesa.
  
- Sistema braille d'escriptura, per invident.
  
- Altres, especifiqueu-ne quines.
  
7. Admissió de les persones aspirants
  
Les persones aspirants queden vinculades a les dades que hagen fet constar en les seues sol·licituds, que només poden demanar la modificació mitjançant escrit motivat, dins del termini establit en la base 6 per a la presentació de sol·licituds.
  
Acabat el termini de presentació de sol·licituds, amb la verificació prèvia que s'ha realitzat el pagament dels drets d'examen o que s'ha justificat una discapacitat igual o superior al 33%, esta Alcaldia dictarà resolució, la qual serà publicada en el Diari Oficial de la Generalitat Valenciana (DOGV), que contindrà la relació provisional d'admesos i exclosos, la composició nominal del tribunal, l'ordre de crida dels aspirants i les dades de la realització del primer exercici o prova.
  
Les persones aspirants poden, en el cas d'error o exclusió, esmenar els defectes en què hagen incorregut en la seua sol·licitud, o fer les al·legacions oportunes en el termini de 10 dies hàbils comptadors a partir de l'endemà al de la publicació de la relació provisional d'admesos i exclosos, d'acord amb el que estableix l'article 41 de la Llei de Règim Jurídic de les Administracions Públiques i del Procediment Administratiu Comú.
  
En tot cas, amb la finalitat d'evitar errors i, en el supòsit de produir-se, possibilitar-ne l'esmena en temps i forma, els aspirants comprovaran no només que no figuren en la relació provisional d'exclosos sinó, a més a més, que els seus noms i dades consten correctament en les pertinents relacions d'admesos.
  
Transcorregut el termini anterior, vistes les al·legacions i esmenats els defectes, si escau, es dictarà resolució que elevarà a definitiva la llista d'admesos i exclosos a la realització de les proves, la qual es publicarà en el Diari Oficial de la Generalitat Valenciana (DOGV).
  
No serà necessària una nova publicació d'esta llista d'admesos i exclosos si, en el termini establit, no s'hi presenta cap reclamació i/o esmena. En este cas la llista, fins ara provisional, s'entendrà com a definitiva.
  
8. Proves selectives
  
El procediment de selecció de les persones aspirants serà el de concurs oposició i constarà d'una fase d'oposició i d'una fase de concurs de mèrits.
  
8.1. Fase d'oposició:
  
L'oposició constarà de dos exercicis obligatoris, tots ells de caràcter eliminatori.
  
8.1.1 Primer exercici:
  
Consistirà en desenvolupar per escrit, en un temps màxim de 2 hores, 3 preguntes relacionades amb els temes que figuren a l'Annex I d'estes bases. Estes preguntes no necessàriament han de coincidir amb l'enunciat de les que figuren a l'annex referit i seran fixades pel tribunal immediatament abans de l'inici de la prova.
  
Les persones aspirants han de contestar la totalitat de les preguntes proposades. En cas contrari no es procedirà a la correcció de l'exercici i l'aspirant serà declarat no apte.
  
Esta prova es puntuarà de 0 a 10 punts i les persones aspirants han d'obtenir-ne un mínim de 5 punts per tal de superar-la.
  
8.1.2. Segon exercici
  
Consistirà en el desenvolupament de dos supòsits relacionats amb el temari que s'inclou en l'annex I d'estes bases.
  
Estos supòsits poden ser desenvolupats, a criteri del tribunal, tant de forma escrita com de forma pràctica.
  
El temps de duració màxima d'esta prova serà d'1 hora i 30 minuts.
  
Esta prova es puntuarà de 0 a 10 punts i les persones aspirants han d'obtenir-ne un mínim de 5 punts per tal de superar-la.
  
Qualificació final de la fase d'oposició.
  
La determinarà la suma de les puntuacions obtingudes en cadascun dels dos exercicis que han de fer els aspirants. A continuació es configurarà una llista, ordenada per puntuació de major a menor, la qual contindrà tots els aspirants que hagen superat la fase d'oposició, d'acord amb els criteris establits en cada una de les bases d'esta convocatòria.
  
8.2 Fase de concurs.
  
Només poden participar en la fase de concurs les persones aspirants que hagen superat tots els exercicis de la fase d'oposició.
  
Els mèrits al·legats per les persones participants han d'haver sigut obtinguts o computats fins a la data d'acabament del termini de presentació d'instàncies.
  
La puntuació màxima a obtenir en la fase de concurs no pot ser superior al 40% del total que es puga obtenir entre el màxim de la fase d'oposició i el concurs de mèrits i es distribuiran d'acord amb el barem que figura en l'annex III.
  
Puntuació final del concurs oposició.
  
La puntuació final del concurs oposició s'obtindrà sumant la puntuació obtinguda en les dos fases.
  
Tot seguit es configurarà una llista ordenada per puntuació de major a menor que s'interromprà quan el nombre d'inclosos en esta coincidisca amb el nombre de llocs convocats. Esta constituirà la llista definitiva d'aprovats.
  
Els empats en la puntuació es dirimiran de la manera següent: s'atendrà, en primer lloc, la major puntuació obtinguda en la fase d'oposició i, si persisteix l'empat, este es dirimirà per la major puntuació obtinguda en els distints apartats del barem del concurs, pel mateix ordre en què figuren relacionats.
  
En cas de persistir l'empat, s'atendrà, en primer lloc, la major puntuació obtinguda en el segon exercici i finalment si continua l'empat, la puntuació major obtinguda al primer exercici.
  
Si encara persisteix l'empat, es dirimirà per ordre alfabètic del primer cognom dels aspirants empatats. L'ordre començarà per la lletra per la qual actuen les persones aspirants en aquelles proves que no puguen realitzar-se conjuntament.
  
9. Desenrotllament de les proves selectives.
  
El primer exercici es farà al lloc, en la data i a l'hora que establisca la resolució per la qual s'aprove i publique en el Diari Oficial de la Generalitat Valenciana la llista d'admesos i exclosos a la realització de les proves.
  
Les persones aspirants seran convocats per a cada exercici en crida única mitjançant edicte que es publicarà al lloc on es va realitzar l'última prova i al tauler d'anuncis de la casa consistorial.
  
Les persones aspirants han d'observar en tot moment les instruccions dels membres del Tribunal o del personal ajudant o assessor durant la celebració de les proves, per tal d'aconseguir un bon funcionament. Qualsevol alteració en el desplegament normal de les proves per part d'un o una aspirant, quedarà reflectida en l'acta corresponent, però la persona aspirant pot continuar desplegant l'exercici amb caràcter condicional fins que el Tribunal resolga sobre l'incident.
  
Abans de l'inici de cada exercici, i sempre que s'estime convenient durant el desplegament d'este, els membres del Tribunal, els seus ajudants o assessors comprovaran la identitat dels aspirants mitjançant la presentació del DNI o del resguard amb fotografia, del passaport o del permís de conduir, o els documents equivalents per als nacionals d'altres Estats a què fa referència la base 6, sense que per a este efecte siguen vàlides les fotocòpies compulsades dels documents.
  
Les persones aspirants perdran el dret a fer els exercicis quan es presenten als llocs de celebració una vegada començades les proves o per no haver-s'hi presentat, encara que siga per causes justificades. Tractant-se de proves orals o altres de caràcter individual i successiu, el Tribunal pot percebre les causes al·legades i admetre l'aspirant, sempre que estes no hagen acabat i esta admissió no deteriore el principi d'igualtat amb la resta de persones aspirants.
  
D'acord amb el Reial Decret 192/1988, de 4 de març, durant la realització dels exercicis no està permès fumar, tant a les persones aspirants com a les persones que conformen el Tribunal i/o els seus assessors.
  
Començades les proves, l'anunci de la celebració de la resta d'exercicis es farà públic pel Tribunal al local en què s'haja celebrat l'anterior i en el tauler d'anuncis de la Casa Consistorial, amb una antelació mínima de 12 hores si la crida és per a la sessió següent d'un mateix exercici i de 48 hores com a mínim si es tracta de la convocatòria per a un exercici distint, d'acord amb el que preceptua l'article 10.4 del Decret del Consell 33/1999, de 9 de març, pel qual s'aprova el Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de la Funció Pública Valenciana.
  
10. Publicitat de les llistes
  
Quan acaben cadascun dels dos exercicis de la fase d'oposició, el Tribunal publicarà en el lloc de l'examen i al tauler d'anuncis de la Casa Consistorial la relació d'aspirants amb expressió del seu nom i cognoms i, si cal, núm. del DNI, juntament amb la puntuació obtinguda. S'entendrà que han superat l'exercici únicament aquelles persones aspirants que hagen obtingut la puntuació mínima exigida per a superar cadascun dels exercicis, segons el que s'ha disposat en la base 8.
  
Una vegada finalitzada la fase d'oposició, el Tribunal, mitjançant anunci, publicarà en el lloc de l'examen i al tauler d'anuncis de la Casa Consistorial la llista amb la qualificació final de la fase d'oposició a què fa referència la base 8 que constituirà la llista dels aspirants que han superat la fase d'oposició, per ordre de puntuació, i que han de passar a la fase de concurs.
  
Als aspirants inclosos en la citada llista se'ls concedirà un termini de 10 dies hàbils perquè presenten un currículum acompanyat de tots aquells documents acreditatius dels mèrits previstos en l'annex III. Si els mèrits que s'al·leguen ja consten en el registre de personal d'este ajuntament, únicament caldrà citar-los en el currículum, i no caldrà aportar els documents corresponents, assumint les persones aspirants, en este cas, el supòsit que estos documents no siguen en poder de l'administració..
  
Una vegada baremats els mèrits, el Tribunal exposarà en el tauler d'anuncis de la Casa Consistorial, la llista d'aspirants amb la puntuació obtinguda en la fase de concurs, tot concedint-los un termini de 10 dies hàbils perquè formulen les reclamacions i esmenes que estimen pertinents amb relació a la baremació.
  
Resoltes les possibles al·legacions i esmenes, el Tribunal, mitjançant anunci que es publicarà al Diari Oficial de la Generalitat Valenciana i al tauler d'anuncis de la Casa Consistorial publicarà la relació definitiva d'aspirants aprovats pel seu ordre de puntuació total d'acord amb la base 8.
  
En cap cas el Tribunal pot declarar que han aprovat el procés selectiu un nombre superior al de llocs de treball convocats, tenint en compte el que s'ha previst en la base 1 de la present convocatòria.
  
No obstant el que s'exposa al paràgraf anterior, el tribunal pot proposar la creació d'una borsa de treball per al lloc que es convoca, amb aquelles persones que no han obtés plaça però que han superat la totalitat de les proves de la fase d'oposició i conforme a l'orde de puntuació final
  
11. Presentació de documents
  
En el termini de 20 dies hàbils, comptadors des de l'endemà al dia de la publicació en el Diari Oficial de la Generalitat Valenciana de la relació a què es refereix la base 10, els aspirants proposats han de presentar al departament de personal d'este ajuntament els documents següents:
  
a) Certificat de naixement expedit pel Registre Civil corresponent, o fotocòpia del DNI o document equivalent per als nacionals d'altres estats als què fa referència la base 6, tot degudament compulsat.
  
b) Fotocòpia compulsada del títol acadèmic exigit segons el que estableix en la base segona de la present convocatòria així com el certificat de coneixements de Valencià exigit, si és el cas.
  
b) Declaració de no haver sigut separat mitjançant expedient disciplinari de qualsevol Administració o ocupació pública, així com de no trobar-se inhabilitat penalment per a l'exercici de funcions públiques. Els aspirants que no tinguen la nacionalitat espanyola han de presentar declaració jurada o promesa de no estar sotmesos a sanció disciplinària o condemna penal que impedisca en el seu Estat l'accés a la funció pública.
  
c) Certificat mèdic que acredite la capacitat física i psíquica necessària per a l'acompliment de les funcions dels llocs de treball oferits.
  
Els aspirants seleccionats que dins del termini indicat, excepte casos de força major, no presenten la documentació acreditativa o d'esta es deduïra que no tenen algun dels requisits exigits, no poden ser nomenats personal d'este ajuntament, sense perjuí de la responsabilitat en què pogueren haver incorregut per falsedat en les seus sol·licituds de participació. La plaça no ocupada per l'aspirant que no presente la documentació quedarà vacant.
  
12. Nomenament de funcionaris
  
Transcorregut el termini de presentació de la documentació i simultàniament a la resolució del concurs que es convocarà segons l'article 9, punt 1, apartat b) de la Llei de la Funció Pública Valenciana, l'Alcaldia d'este ajuntament dictarà resolució, que es publicarà al Diari Oficial de la Generalitat Valenciana, i procedirà al nomenament com a funcionaris del Grup C dels aprovats que fa referència a la base 8, i els adjudicarà els llocs de treball que obtingueren en el referit concurs.
  
13. Tribunals
  
El Tribunal qualificador de la present convocatòria estarà compost per set membres, amb el mateix nombre de suplents, tots ells amb titulació igual o superior a l'exigida per al lloc de treball objecte de la convocatòria. Estos requisits no seran necessaris per al president o per a la presidenta del tribunal.
  
El tribunal tindrà la composició següent:
  
- President/a: el/la de la Corporació o membre que delegue.
  
- Secretari/ària: el/la de la Corporació o membre que delegue.
  
Vocals:
  
- Un/a tècnic/a designat/ada per la presidència de la Corporació.
  
- El cap del respectiu servei o empleat designat per la presidència de la Corporació.
  
- Un/a representant de l'administració del Govern Valencià, designat per la Direcció General d'Administració Territorial de la Conselleria de Justícia i Administracions Públiques.
  
- El cap del Servei de Personal o membre que delegue.
  
- Un representant dels treballadors, qui actuarà en representació de totes les seccions sindicals constituïdes legalment en este ajuntament.
  
La resta de seccions sindicals d'este ajuntament poden designar un representant per cadascuna d'elles, els quals actuaran amb veu i sense vot.
  
La relació nominal dels membres del Tribunal serà publicada amb una antelació mínima de quinze dies naturals a data de començament de la primera prova, mitjançant Resolució d'esta Alcaldia, la qual es publicarà en el Diari Oficial de la Generalitat Valenciana (DOGV), juntament amb les llistes provisionals d'admesos i exclosos.
  
El Tribunal, per a la realització de les proves pot designar els col·laboradors, ajudants i assessors especialistes que estime oportuns, els quals actuaran amb veu i sense vot.
  
Els membres del Tribunal, així com els assessors, han d'abstindre's i poden ser recusats pels interessats quan concorreguem les circumstàncies previstes en els articles 28 i 29 de la Llei de Règim Jurídic de les Administracions Públiques i del Procediment Administratiu Comú.
  
Igualment, han d'abstindre's aquells que hagen realitzat tasques de preparació d'aspirants en els cinc anys anteriors a la publicació d'esta convocatòria.
  
A efectes de comunicacions i de qualsevol altra incidència, el Tribunal tindrà la seu a la l'Ajuntament d'Ontinyent, departament de Personal (pl. Major, 1, 46351 Ontinyent)
  
El tribunal tindrà la categoria tercera assenyalada en el Decret 24/1997, d'11 de febrer, del Consell de la Generalitat Valenciana i l'Ordre de 23 de juliol de 1998 (DOGV de 15.9.98) de desenrotllament, sobre indemnitzacions per raó de servei.
  
El funcionament del Tribunal s'adaptarà al que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú per als òrgans col·legiats.
  
14. Recursos
  
La present convocatòria, les bases i tots els actes administratius que siguen dictats en el seu desplegament, excepte les actuacions del Tribunal, poden ser impugnats per les persones interessades mitjançant la interposició del recurs contenciós administratiu en el termini de dos mesos comptadors des del dia següent al de la seua publicació, davant el Tribunal Superior de Justícia de la Comunitat Valenciana, de conformitat amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com els articles 14.2 i 46 de la Llei 29/1998, de 13 de juliol, reguladora de la Jurisdicció Contenciosa Administrativa. No obstant això, pot interposar-se potestativament recurs de reposició davant del mateix òrgan que dictà l'acte que es recorre, en el termini d'un mes comptador des de l'endemà de la seua publicació, o qualsevol altre recurs que estime procedent per a la defensa dels seus interessos.
  
Contra els actes del Tribunal pot interposar-se recurs d'alçada davant l'alcaldessa presidenta d'este ajuntament, en el termini d'un mes, a partir de l'endemà de la publicació de la corresponent resolució del Tribunal.
  
Ontinyent, 28 de gener de 2004.- El regidor delegat de Personal: Rafael Sanchis Ribera.
  
ANNEX I
  
Matèries especifiques
  
1. Xarxes aèries per a la distribució d'energia elèctrica. Normativa d'aplicació. Càlcul mecànic de les línies. Conductors i recolzaments.
  
2. Instal·lació de conductors nus. Distàncies entre conductors nus i elements del seu entorn.
  
3. Conductors aïllats: instal·lació, empalmes i connexions. Condicions mecàniques i elèctriques.
  
4. Conductor neutre en instal·lacions aèries: secció mínima, identificació del conductor, continuïtat, pressa a terra. Instal·lació de recolzaments i tirants. Instal·lació de tornapuntes.
  
5. Condicions general per als encreuaments. Proximitats i paral·lelismes.
  
6. Conductors en xarxes aèries de distribució: àmbit d'aplicació, tipus, intensitats màximes, factors de correcció.
  
7. Cables aïllats de coure i alumini: tipus, intensitats màximes, factors de correcció i de connexió.
  
8. Factors de connexió en cables no trenats: generalitats, agrupació de varis cables, tipus de instal·lació i factors de correcció segons condicions del medi ambient.
  
9. Xarxes subterrànies. Condicions general. Conductors.
  
10. Execució de les instal·lacions subterrànies: empalmes i connexions. Instal·lació de conductors. Protecció. Seccionament. Condicions per a encreuaments i paral·lelismes.
  
11. El neutre en la execució d'instal·lacions subterrànies: pressa a terra i connexions als protectors. Continuïtat del neutre.
  
12. Tipus de conductors en xarxes subterrànies: conductors de coure i conductors d'alumini.
  
13. Factors de correcció en xarxes subterrànies: generalitats, cablejat, cable entubat, factors de correcció en funció de les característiques del sòl i ambientals.
  
14. Pressa a neutre de masses en xarxes de distribució d'energia elèctrica. Esquemes de distribució, prescripcions especials en les xarxes de distribució per l'aplicació de l'esquema TN.
  
15. Enllumenament públic: instal·lacions, modalitats, capacitat i connexió amb les xarxes de distribució pública.
  
16. Enllumenament públic: columnes i braços de lluminàries. Armadures. Característiques i protecció, col·locació, instal·lacions elèctriques, pressa a terra.
  
17. Enllumenament públic: lluminàries, característiques, instal·lacions lluminàries suspeses, protecció i correcció factor de potencia, connexió a la xarxa d'enllumenat públic.
  
18. Subministres en baixa tensió. Previsió de càrregues. Classificació dels llocs de consum.
  
19. Grau d'electrificació de les vivendes. Determinació del grau d'electrificació.
  
20. Càrregues totals corresponents a l'edifici destinat a vivendes. Càrregues totals corresponents a edificis destinats a oficines o a una o varies indústries.
  
21. Instal·lacions d'enllaç: esquemes i acometides. Derivacions individuals. Dispositius privats de comandament i protecció.
  
22. Caixes generals de protecció i comptadors. Col·locació i tipus. Condicions generals dels comptadors. Fusibles de seguretat. Col·locació individual i concentrada.
  
23. Línies repartidores: definició, instal·lació segons destinació de l'edifici. Conductors.
  
24. Instal·lacions interiors o receptores. Prescripcions de caràcter general: tipus de conductors, subdivisions, repartiment de càrregues, mesures de protecció, resistència d'aïllament i rigidesa dielèctrica. Canalitzacions.
  
25. Sistemes d'instal·lacions en xarxes interiors o receptores. Canalitzacions i tipus de conductors. Pas a través d'elements de la contracció. Tubs protectors: classes i col·locació.
  
26. Instal·lacions en interiors de vivendes. Execució de les instal·lacions: sistemes d'instal·lacions, condicions i conductors.
  
27. Instal·lacions en locals de pública concurrència. Particularitat. Principals característiques de la instal·lació atenent destinació pública del local.
  
28. Instal·lacions en locals amb risc d'incendi o explosió. Particularitats i terminologia. Classificació dels emplaçaments. Formes de protecció. Condicions de les instal·lacions en zones perilloses: regles generals i selecció del material.
  
29. Instal·lacions provisionals i instal·lacions temporals. Obres.
  
30. Receptors: condicions generals de la instal·lació. Classificació i condicions d'utilització. Millores del factor de potència. Receptors per enllumenat.
  
31. Salut laboral: sistemes de seguretat en el treball. Prevenció dels riscos laborals. Mitjans de seguretat necessaris que garantisquen la seguretat del personal que treballa amb les instal·lacions elèctriques.
  
32. Riscos de les instal·lacions elèctriques per a les persones. Mesures de seguretat. Actuacions davant un accident laboral produït per descàrregues elèctriques o del treball en general.
  
ANNEX III
  
Barem puntuació fase de concurs:
  
a) Titulació acadèmica: màxim 2.5 punts
  
No es valorarà com a mèrit aquelles titulacions que figuren com a requisit per a la provisió del lloc de treball objecte de la convocatòria ni aquelles que siguen imprescindibles per a la consecució d'altres titulacions de nivell superior, amb el barem següent i un màxim de 2.5 punts:
  
- Diplomatura: 1,50 punts
  
- Llicenciatura: 2,00 punts
  
- Doctor: 2,50 punts
  
b) Valencià: màxim 3,5 punts
  
El coneixement del Valencià serà valorat fins a un màxim de 3,5 punts, amb l'acreditació prèvia d'estar en possessió del corresponent certificat de capacitació tècnica expedit o homologat per la junta Qualificadora de Coneixements de Valencià, d'acord amb l'escala següent:
  
- Grau oral 0,5 punts
  
- Grau elemental 1 punt
  
- Grau mitjà 2,5 punts
  
- Grau superior 3 punts
  
- Llenguatge administratiu valencià 0,5 punts
  
c) Cursos de formació i perfeccionament: màxim 3.50 punts
  
Es valoraran els cursos de formació i perfeccionament, el contingut dels quals estiga relacionat amb les funcions de les places convocades, de duració igual o superior a 20 hores, que hagen sigut cursats per la persona interessada i que hagen sigut convocats i homologats per qualsevol centre o organisme públic de formació, fins a un màxim de 3.50 punts, d'acord amb l'escala següent, atenent a la seua duració:
  
Cursos:
  
- De 20 a 25 hores 0.25 punts
  
- De 26 a 50 hores 0.40 punts
  
- De 51 a 75 hores 0.50 punts
  
- De 76 a 100 hores 0.75 punts
  
- De 101 a 150 hores 1.00 punt
  
- De 151 a 200 hores 1.25 punts
  
- De 201 a 250 hores 1.50 punts
  
- De 251 a 300 hores 1.75 punts
  
- De 301 a 350 hores 2.00 punts
  
- De 351 a 400 hores 2.25 punts
  
- Més de 400 hores 2.50 punts
  
d) Experiència. Amb un màxim de 5 punts.
  
Per serveis prestats en l'administració pública, en plaça idèntica a la de l'objecte de la convocatòria, es puntuarà a raó de 0.15 punts per més efectiu de treball, amb un màxim de 2.5 punts.
  
Per serveis prestats en l'administració pública, en plaça distinta a la de l'objecte de la convocatòria i del mateix grup de titulació, es puntuarà a raó de 0,05 punts per més efectiu de treball, amb un màxim d'1,5 punts
  
Per serveis prestats en l'administració pública, en plaça distinta a la del l'objecte de la convocatòria de diferent grup de titulació es puntuarà a raó de 0.01 punts per més efectiu de treball amb un màxim d'1 punt.
  
La valoració de l'experiència, en qualsevol de les seues formes, sols es tindrà en compte quan el lloc de treball a valorar s'haja assolit mitjançant un procediment de selecció de pública concurrència convocat a l'efecte i del qual s'haja pres possessió.
  
e) Qualsevol altres mèrits diferents del relacionats però que tinguen relació directa amb el lloc de treball, poden ser objecte de valoració per part del Tribunal qualificador, de forma discrecional en la seua apreciació, sempre que s'entenga que puga mantenir relació amb una més completa formació general i professional de l'aspirant, i fins un màxim d'un punt pel conjunt d'aquests mèrits.
  
En cap cas serà valorada l'experiència professional obtinguda en l'acompliment de llocs de treball reservats a personal eventual o de confiança.
  
L'experiència professional s'acreditarà d'acord amb els criteris següents:
  
- Els treballs per a Administracions Públiques s'acreditaran sempre mitjançant certificat oficial dels òrgans competents en el qual ha de constar si el lloc de treball s'ha assolit o no mitjançant un procés selectiu de pública concurrència.